*78. számú előterjesztés*

*Döntés a Számvevőségi épület felújítása tervezéséhez többlet forrás biztosításról*

|  |
| --- |
| **Előterjesztő:** Dr. Bozsolik Róbert polgármester  **Készítette:**  Bozsolik Zoltán mb. városüzemeltetési irodavezető  **Törvényességi ellenőrzést végezte:** Kondriczné dr. Varga Erzsébet  jegyző |

***Tisztelt Képviselő-testület!***

A Számvevőségi épület felmérési tervdokumentációja és az értékleltár 2019. évben elkészült. Az épület állaga miatt a felújítási munkák megkezdéséről döntött a képviselő-testület, amikor tervezési feladatok elvégzésére adott megbízást a 47/2020.(II.26.), 48/2020.(II.26.) és 49/2020.(II.26.) önkormányzati határozatokkal.

Az I. ütemben a keleti (Budai utca felől) és az északi (általános iskola felől) homlokzat felújításával célszerű kezdeni - vakolatjavítás, festés és nyílászáró felújítás. A tervezési és engedélyezési feladatok előkészítése érdekében az érintett tervezőkkel és az örökségvédelmi hatóság képviselőjével helyszíni szemlét tartottunk.

A hatóság kifejtette álláspontját a tekintetben, hogy kiviteli tervdokumentáció készítését nem tartja szükségesnek, de az engedélyezési dokumentáció különböző munkarészekkel történő kiegészítését kéri. (Egyébként a z építész kiviteli tervdokumentáció költsége 1.560.000,-Ft lett volna.)

A hatóság iránymutatásának megfelelően ajánlat kiegészítéseket kértünk az előzetesen már megbízott ajánlattevőktől:

- Építész engedélyezési tervdokumentáció készítője megadta a kiegészítő árajánlatát (TIRINGER Építőipari Tervező és Kivitelező Kft. (7140 Bátaszék Garay J. u. 8.). (1.sz. melléklet) Az engedélyezési tervdokumentációt leginkább részletrajzokkal kell kiegészíteni. Továbbá szükséges árazatlan költségvetés készítése annak érdekében, hogy később a kivitelezőktől ajánlatot tudjunk kérni a felújításra. Ez 415.000,-Ft többlet költséget jelent.

- Faanyagvédelmi szakvélemény, tetőszerkezet felmérési terv készítője szintén megadta a kiegészítő árajánlatát (dr. Bakó Tibor (7720 Pécsvárad Dózsa Gy. utca 44.). (2.sz. melléklet) Faanyagvédelmi szakvéleményt a nyílászáró szerkezetekről, utcai homlokzaton összesen 14 db ablak átvizsgálásával felújítási javaslattal kell kiegészíteni. Ez 70 000 Ft többlet költséget jelent.

A megadott díjak összességében az alábbiak szerint alakulnak:

már jóváhagyott összeg kiegészítő ajánlat összesen

Építész engedélyezési tervdokumentáció 235.250,- + 415.000,- 650.250,-

Faanyagvédelmi szakvélemény 175.700,- + 70.000,- 245.700.-

Tetőszerkezet felmérési terv 50.200,- 50.200.-

Faldiagnosztika szakvélemény 350.000,- 350.000.-

Összesen: 811.150,- + 485.000,- 1.296.150.-

A tervdokumentációk kiegészítését javasoljuk elkészítetni, amely szerint a tervek bekerülési költsége 1.296.150 Ft-ra módosulna.

Az Önkormányzat 2020. évi költségvetésében a felújítási kiadások előirányzatában szereplő Számvevőségi épület felújítása soron lévő 8.000.000,-Ft összegű keret szolgál forrásként az összesen bruttó 1.296.150,-Ft összegű díjak kifizetésére.

Az előterjesztés támogatása esetén a 47/2020 és 49/2020 számú önkormányzati határozatok módosítása szűkséges.

Javasoljuk az alábbi határozati javaslatok elfogadását.

**1.sz. határozati javaslat**

**Számvevőségi épület felújítása faanyagvédelmi szakvélemény és tetőszerkezet felmérési dokumentáció készítésére vállalkozó kiválasztásáról szóló 47/2020.(II.26.) önk. határozat módosítása**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a 47/2020.(II.26.) önk. határozat b.) pontját az alábbiak szerint módosítja:

1. a feladat ellátásához szükséges bruttó 295.900,- Ft díj kifizetését az önkormányzat 2020. évi költségvetésének felújítási kiadások előirányzata terhére biztosítja,

*Határidő: 2020. április 15.*

*Felelős*: dr. Bozsolik Róbert polgármester

(szerződés aláírásáért)

*Határozatról értesül*: dr. Bakó Tibor

Bátaszéki KÖH városüz. iroda

Bátaszéki KÖH pénzügyi iroda

**2.sz. határozati javaslat:**

**Számvevőségi épület felújítása (I. ütem) engedélyezési tervdokumentáció készítéséről szóló 49/2020.(II.26.) önk. határozat módosítása**

Bátaszék Város Önkormányzata Képviselő-testületének - a Kormány által a 40/2020. (III. 11.) Korm. rendelettel kihirdetett veszélyhelyzetre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése szerinti - hatáskörében eljáró Bátaszék Város Polgármestere a 49/2020.(II.26.) önk. határozat b.) pontját az alábbiak szerint módosítja:

1. a felújítási munkák elvégzéséhez szükséges engedélyezési tervdokumentáció készítésére bruttó 650.250,- Ft-ot keretösszeget biztosít az önkormányzat 2020. évi költségvetésének felújítási kiadások előirányzata terhére,

*Határidő: 2020. április 15.*

*Felelős*: Dr. Bozsolik Róbert polgármester

(szerződés aláírásáért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

irattár